หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 579

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

5 อันดับเว็บดู TV
ออนไลน์

เขาว่ากันว่าอินเทอร์เน็ตเป็นโลกไร้พรหมแดน
แม้อยู่ไกลแสนไกล ขอเพียงใจเราส่งถึง ความรักซึ้งๆ
ก็สามารถเกิดขึ้นได้
และนี่เองที่เป็นเหตุจูงใจให้ผมหลวมตัวเข้ามายังโลกไซเบอร์แห่งนี้
ด้วยความหวังเต็มปรี่ ว่าคงได้มีแฟนแหม่มกับเขาสักคน
แต่จนแล้วจนรอด ก็ได้แต่นอนกอดหมอน แชตจีบสาวอุดรไปวันๆ
เพราะมีอุปสรรคเรื่อง “ภาษา” เป็นปัญหาหลัก
รักข้ามขอบฟ้าเลยไม่บังเกิดผล
ครั้นจะติดเคเบิลทีวีหวังเรียนภาษาเพิ่ม
สถานะภาพทางการเงินก็ไม่ส่งเสริม ด้วยเหตุนี้ผมเลยหยิบ 5
อันดับเว็บที่ให้บริการแพร่ภาพโทรทัศน์ออนไลน์ผ่านทางอินเทอร์เน็ต
ซึ่งมีรายการจากทั่วทุกมุมโลก ให้คุณได้เลือกชมกันครับ

อันดับที่ 5 NASA http://spaceflight.nasa.gov/realdata/nasatv
สำหรับในอันดับที่
5 นี้ เป็นการแพร่ภาพของทางองค์การบริหารส่วนตำบล เอ้ย!
องค์การนาซ่า ซึ่งจะมีเนื้อหาที่น่าสนใจต่างๆ เช่น
ความลับของลำแสงออโรลา, การใช้ชีวิตของนักบินอวกาส
และอื่นๆ อีกมากมายแพร่ภาพให้ได้ติดตามกันอยู่ตลอด
เทียบได้กับรายการดังอย่าง Discovery Channel เลยทีเดียว
ถ้าคุณผู้อ่านคนไหนมีความสนใจประกอบกับไฝ่รู้
ก็เชิญสำรวจด้วยตัวเองเลยครับ

อันดับที่ 4 IP-TV
http://www.ip-tv.tv/
IP-TV
เว็บบริการ Re-Run
หรือฉายซ้ำรายการโทรทัศน์เพียงหนึ่งเดียวของสยามประเทศ
ซึ่งที่เว็บแห่งนี้จะมีรายการของทุกๆ ช่อง ทุกๆ วัน และ
ทุกๆ เวลา ที่เคยออกอากาศไปแล้ว
ให้คุณได้เลือกชมแบบไม่ต้องสนใจผังรายการ
แต่ที่น่าเสียดายของดีฟรีๆ เห็นจะหายได้ยาก
เพราะการให้บริการเต็มรูปแบบตามที่ว่า
คุณจะต้องเป็นสมาชิกของทางเว็บเท่านั้น แต่โชคยังดี
ที่ทางเว็บจะมีตัวอย่างรายการเด่นๆ มาให้ดูกันฟรี
ยั่วน้ำลายด้วย ถ้าดูแล้วคิดว่าน่าสนใจ
อุดหนุนคนไทยด้วยกันหน่อยก็ดีครับ

อันดับที่ 3
BreakTV http://www.breaktv.com/
สำหรับ
BreakTV ก็เป็นลักษณะคล้ายๆ กันกับเว็บ IP-TV
นั่นคือฉายซ้ำรายการ, เกมโชว์ หรือละครซีรี่ส์ ดังๆ
ของต่างประเทศ
ที่เหมือนกันอีกอย่างคือต้องเป็นสมาชิกเท่านั้น
ถึงจะได้สิทธิ์เต็มในการรับบริการ แต่ที่ดีกว่าหน่อยคือ
จะมีตัวอย่างของทุกรายการให้เลือกชมได้โดยไม่มีค่าใช้จ่ายใดๆ
ทั้งสิ้น ถ้าอยากรู้ว่าเกมโชว์บ้านเรา พัฒนามาจากไหน
(ไม่ได้ก็อบนะ) ลองไปดูที่เว็บนี้ อาจจะได้คำตอบก็ได้ครับ

อันดับที่ 2 ABC Broadband http://www.abc.net.au/broadband
ABC
Broadband
อาจจะเรียกว่าเป็นสถานีบันเทิงในตัวเองเลยก็ว่าได้
เพราะรายการที่แพร่ภาพทางเว็บนี้
ล้วนแล้วแต่เป็นรายการที่สร้างขึ้นเองทั้งสิ้น
แถมแต่ละรายการคุณภาพก็ระดับมืออาชีพทั้งนั้น
โดยการแพร่ภาพจะแบ่งออกเป็น 4 ช่อง 1. ช่องข่าว
2.ช่องรายการเด็ก 3.ช่องดนตรี 4.ช่องรายการวัยรุ่น
ถ้าคุณมีความเร็วในการเชื่อมต่ออินเทอร์เน็ตพอละก็
อย่าพลาดแวะชมสาระบันเทิงที่เว็บนี้เป็นอันขาดครับ

อันดับที่ 1 wwITV http://wwitv.com/portal.htm
แล้วก็มาถึงที่สุดของที่สุดนั่นคือเว็บ
wwITV ซึ่งเหตุผลของคำว่า “สุดยอด”
ก็เพราะที่เว็บแห่งนี้ได้รวบรวมเว็บไซต์แพร่ภาพ
ของแต่ละประเทศเอาไว้ในตัวเอง หลายร้อยเว็บ
ดังนั้นถ้าคุณต้องการดูรายการของประเทศใดในโลกนี้ไม่ว่าจะเป็น
อเมริกา, อังกฤษ, ฝรั่งเศษ, จีน, ญี่ปุ่น
รับรองว่าได้ชมสมใจอยาก ที่เว็บแห่งนี้แน่นอนครับ

เป็นอันว่าครบ 5 อันดับไปแล้วนะครับ
คงเป็นประโยชน์กับคุณผู้อ่านหลายๆ ท่าน
โดยเฉพาะท่านที่มีอินเทอร์เน็ตความเร็วสูงในครอบครอง
หรือบางท่านที่กำลังคิดจะติดเคเบิลทีวีที่บ้านอาจจะลองเปลี่ยนมาเป็นติดตั้งอินเทอร์เน็ตเร็วติดปีก
(ADSL, Cable Modem) แทน ก็ดูเป็นความคิดที่เข้าท่านะครับ
เพราะนอกจากจะได้ดูรายการต่างประเทศเหมือนกันแล้ว
ยังมีเน็ทเร็วๆ ให้เล่นอีกต่างหาก

ทิปจาก http://www.arip.co.th/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting